পুলিশ জানায়, মনিকা পলাতক। তার খোঁজ চলছে। ওই দম্পতির বিরুদ্ধে খুনের মামলা রুজু করা হয়েছে। ধৃত চন্দ্রকান্তকে বৃহস্পতিবার উলুবেড়িয়া মহকুমা আদালতে হাজির করানো হয়। বিচারক তাঁকে দু’দিন পুলিশ হেফাজতে রাখার নির্দেশ দেন। আদালতে যাওয়ার পথে চন্দ্রকান্ত অবশ্য অভিযোগ অস্বীকার করেন। তাঁর দাবি, ‘‘পঞ্চুর গরু আমার ফসলের অনেক ক্ষতি করেছে। আমরা স্বামী-স্ত্রী মঙ্গলবার প্রতিবাদ জানাতে গিয়েছিলাম। সামান্য চড়-থাপ্পড় মেরেছিলাম ঠিকই। কিন্তু খুন করিনি। পঞ্চুকে ওঁর ষাঁড়ই গুঁতিয়ে মেরে ফেলেছে।’’